Αμερικανικό Κολλέγιο Ελλάδος

Το Αμερικανικό Κολλέγιο Ελλάδος () ιδρύθηκε στην Σμύρνη το 1875 από Αμερικανούς ιεραπόστολους της Ηνωμένης Εκκλησίας του Χριστού.  Ήταν αρχικά δημοτικό, γυμνάσιο και λύκειο για τα κορίτσια. Σήμερα εδρεύει στην Αγία Παρασκευή.

 Ιστορία 
Το Αμερικανικό Κολλέγιο Ελλάδος ιδρύθηκε στη Σμύρνη της Μικράς Ασίας, το 1875, περίοδο κατά την οποία η πόλη αποτελούσε τμήμα της Οθωμανικής Αυτοκρατορίας, ως σχολή θηλέων από Αμερικανούς ιεραποστόλους της Ηνωμένης Εκκλησίας του Χριστού. Πρώτη κοσμήτορας του ιδρύματος υπήρξε η Μίνι Μιλς.  Το 1923, έπειτα από τον Ελληνοτουρκικό Πόλεμο του 1919-1922, καθώς και την επακόλουθη ανταλλαγή πληθυσμών, η σχολή μετεγκαταστάθηκε στην Αθήνα.  Το 1932, κατέστη συνεκπαιδευτικό ίδρυμα, ενώ, το 1962, μετονομάστηκε σε «Αμερικανικό Κολλέγιο Ελλάδος» (), ονομασία την οποία και διατηρεί έως σήμερα.  Παράλληλα, επίσης το 1932, εγκαταστάθηκε στο αθηναϊκό προάστιο του Ελληνικού, κατόπιν σχετικής προσκλήσεως του τότε Πρωθυπουργού της Ελλάδας, Ελευθερίου Βενιζέλου, ο οποίος και είχε σε ιδιαίτερη εκτίμηση του εκπαιδευτικό έργο του ιδρύματος. Κατά τη διάρκεια της περιόδου της Κατοχής, οι εγκαταστάσεις της σχολής χρησιμοποιήθηκαν ως χώρος γερμανικής διοικήσεως νοσοκομείου. Μετά το πέρας του πολέμου, το κολλέγιο συνέχισε εκ νέου τη λειτουργία του στην περιοχή του Ελληνικού, όπου και παρέμεινε έως και τη μετακόμισή του στις νέες εγκαταστάσεις του, στο αθηναϊκό προάστιο της Αγίας Παρασκευής, όπου και παραμένει έως σήμερα 

Προπτυχιακά και μεταπτυχιακά τμήματα σπουδών εδρεύουν εντός πανεπιστημιουπόλεως συνολικής έκτασης της τάξεως των 64 στρεμμάτων στην περιοχή της Αγίας Παρασκευής, ενώ, επίσης, εγκαταστάσεις, γνωστές ως «East Campus» βρίσκονται στην περιοχή των Σπατών, στην θέση παλαιότερων εγκαταστάσεων οι οποίες ανήκαν στο ιδιωτικό εκπαιδευτήριο της Νέας Γενιάς Ζηρίδη, ενώ απευθύνεται σε μαθητικό κοινό ηλικίας προσχολικής και πρωτοβάθμιας εκπαίδευσης. Παράλληλα, υπό την εποπτεία του τελεί, επίσης, η εμπορική σχολή μεταπτυχιακών σπουδών «Alba Graduate Business School», οι εγκαταστάσεις της οποίας βρίσκονται στο κέντρο της Αθήνας, πιο συγκεκριμένα στην περιοχή των Αμπελοκήπων. 

 Οργάνωση 
Το κολλέγιο διευθύνεται από ομώνυμο οργανισμό με έδρα την Βοστώνη της Μασσαχουσέτης, στις βορειοανατολικές Ηνωμένες Πολιτείες.

Κατά τη διάρκεια της περιόδου μεταξύ 1975 και 2008, πρόεδρος του εκπαιδευτικού ιδρύματος υπήρξε ο Τζον Σ. Μπέιλι, τον οποίον και διαδέχθηκε, με σημείο εκκίνησης το 2008, ο Ντέιβιντ Τζ. Χόρνερ.  Το 2025, νέος πρόεδρος του ιδρύματος, επιλέχθηκε από το Συμβούλιο των Επιτρόπων, ο Edward C. Wingenbach. Η λειτουργία του κολλεγίου τελεί υπό την εποπτεία διαχειριστικού συμβουλίου. 

 Βιβλιοθήκη 
Ιδρυθείσα το 1975, η βιβλιοθήκη του εκπαιδευτικού ιδρύματος βρίσκεται εντός των εγκαταστάσεων της πανεπιστημιούπολής του, στο αθηναϊκό προάστιο της Αγίας Παρασκευής. 

Κατά τη διάρκεια της περιόδου μεταξύ 1995 και 1997 υπέστη επεκτατικές εργασίες, οι οποίες και οδήγησαν στον διπλασιασμό του μεγέθους της.

Το 2008, η βιβλιοθήκη ονομάστηκε ως «John S. Bailey Library», προς τιμήν του μακροβιότερου προέδρου του κολλεγίου, Τζον Σ. Μπέιλι.

Κατά τα τέλη της δεκαετίας του 2010, οι χώροι της βιβλιοθήκης του εκπαιδευτικού ιδρύματος υπέστησαν εκτεταμένες εργασίες ανακαίνισης, με τα εγκαίνια του ολοκληρωμένου έργου να λαμβάνουν χώρα το 2020, παρουσία, μεταξύ άλλων, του Πρέσβη των Ηνωμένων Πολιτειών στην Ελλάδα, Τζέφρι Πάιατ.

Αριθμεί, συνολικά, 129.000 τίτλους βιβλίων και 316.000 ηλεκτρονικά βιβλία, 12 εκατομμύρια ακαδημαϊκά άρθρα, καθώς και πολυάριθμο ψηφιακό υλικό.

Κριτική για τη συνεργασία με ισραηλινές αρχές
Το 2025, δέχθηκε σφοδρή κριτική επειδή δεν αναγνώρισε το ρόλο του Ισραήλ στη Γενοκτονία στη Γάζα, συνέχιζοντας τη συνεργασία.Δεκάδες μαθητές στο Deree καταδικάζουν τη συνεργασία με το Ισραήλ - Η επιστολή που έστειλαν στο MSN Τελικά, τον Αύγουστο του 2025, η διοίκηση του Κολλεγίου αναγκάστηκε να ακυρώσει έργο που περιελάμβανε εκπαιδευτική επίσκεψη στο Ισραήλ, μετά από σφοδρή κριτική από σπουδαστές του ιδρύματος. Αργότερα τον ίδιο μήνα, το Κολλέγιο δέχτηκε κριτική για τη φιλοξενία του ετήσιου συνεδρίου EUROCRIM 2025, (διοργανώτρια αρχή η European Society of Criminology) καθώς σε αυτό θα συμμετείχε το πανεπιστήμιο Ariel του Ισραήλ. Το Πάντειο Πανεπιστήμιο και ο Δήμος Αθηναίων είχαν ήδη ανακοινώσει την αποχώρησή τους από το συνέδριο εξ' αιτίας αυτής της συμμετοχής. Έγινε αναφορά στο Κολλέγιο από το διεθνές κίνημα BDS.Alfavita. (2025, August 15). 24ο Συνέδριο Εγκληματολογίας: Το Πάντειο αποσύρεται λόγω του Πανεπιστημίου Αριέλ και της συμμετοχής Ισραηλινών πανεπιστημιακών. Alfavita.gr. https://www.alfavita.gr/ekpaideysi/488475_24o-synedrio-egklimatologias-panteio-aposyretai-logo-toy-panepistimioy-ariel-kai. Την πρώτη μέρα του συνεδρίου οργανώθηκε διαμαρτυρία φοιτητών και συλλογικοτήττων έξω από την πύλη του Κολλεγίου.

Το  ACG (Deree) εμφανίζεται να διοργανώνει/φιλοξενεί και άλλες σχετικές εκδηλώσεις με συμμετοχή ισραηλινών εκπροσώπων (π.χ. διάλεξη με την Πρέσβη του Ισραήλ στην Αθήνα)A presentation on current developments in the Eastern Mediterranean region and Israeli-Greek relations. https://www.acg.edu/events/israel-its-internal-and-external-challenges/.

 Παραπομπές 

 Εξωτερικοί σύνδεσμοι 


Κατηγορία:Εκπαιδευτικά ιδρύματα στην Αθήνα
Κατηγορία:Ελληνοαμερικανικές σχέσεις